CELEX: 62016TA0508
Language: el
Date: 2017-07-06 00:00:00
Title: Υπόθεση T-508/16: Απόφαση του Γενικού Δικαστηρίου της 6ης Ιουλίου 2017 — Bodson κ.λπ. κατά ΕΤΕπ (Υπαλληλική υπόθεση — Προσωπικό της ΕΤΕπ — Συμβατική φύση της σχέσεως εργασίας — Αποδοχές — Μεταρρύθμιση του συστήματος επιδομάτων παραγωγικότητας — Δικαιολογημένη εμπιστοσύνη — Ασφάλεια δικαίου — Πρόδηλη πλάνη εκτιμήσεως — Αναλογικότητα — Καθήκον μέριμνας — Άρθρο 11, παράγραφος 3, εσωτερικού Κανονισμού της ΕΤΕπ — Ίση μεταχείριση)

21.8.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 277/45
            
         Απόφαση του Γενικού Δικαστηρίου της 6ης Ιουλίου 2017 — Bodson κ.λπ. κατά ΕΤΕπ
   (Υπόθεση T-508/16) (1)
   
   ((Υπαλληλική υπόθεση - Προσωπικό της ΕΤΕπ - Συμβατική φύση της σχέσεως εργασίας - Αποδοχές - Μεταρρύθμιση του συστήματος επιδομάτων παραγωγικότητας - Δικαιολογημένη εμπιστοσύνη - Ασφάλεια δικαίου - Πρόδηλη πλάνη εκτιμήσεως - Αναλογικότητα - Καθήκον μέριμνας - Άρθρο 11, παράγραφος 3, εσωτερικού Κανονισμού της ΕΤΕπ - Ίση μεταχείριση))
   (2017/C 277/67)
   Γλώσσα διαδικασίας: η γαλλική
   
      Διάδικοι
   
   
      Προσφεύγοντες: Jean-Pierre Bodson (Λουξεμβούργο, Λουξεμβούργο) και οι 450 λοιποί προσφεύγοντες το όνομα των οποίων παρατίθεται στο παράρτημα της αποφάσεως (εκπρόσωπος: L. Levi, δικηγόρος)
   
      Καθής: Ευρωπαϊκή Τράπεζα Επενδύσεων (ΕΤΕπ) (εκπρόσωποι: αρχικά C. Gómez de la Cruz, G. Nuvoli και T. Gilliams, στη συνέχεια T. Gilliams και G. Faedo, επικουρούμενοι από τον P.-E. Partsch, δικηγόρο)
   
      Αντικείμενο
   
   Αίτημα βάσει του άρθρου 270 ΣΛΕΕ, αφενός, για την ακύρωση των αποφάσεων που περιλαμβάνονται στα σημειώματα επιδόματος παραγωγικότητας Απριλίου 2013, με τις οποίες εφαρμόζεται για τους προσφεύγοντες η από 14 Δεκεμβρίου 2014 απόφαση του διοικητικού συμβουλίου της ΕΤΕπ και οι αποφάσεις της διευθύνουσας επιτροπής της ΕΤΕπ της 9ης Νοεμβρίου 2010, της 29ης Ιουνίου και 16 Νοεμβρίου 2011 και της 20ής Φεβρουαρίου 2013 και, αφετέρου, να υποχρεωθεί η ΕΤΕπ να καταβάλει στους προσφεύγοντες ποσό ίσο με τη διαφορά μεταξύ των αποδοχών που τους κατεβλήθησαν κατ’ εφαρμογήν των ανωτέρω αποφάσεων και αυτών που οφείλονταν κατ’ εφαρμογήν του προγενέστερου καθεστώτος ή, επικουρικά, κατόπιν ορθής εφαρμογής του νέου καθεστώτος, καθώς και αποζημίωση για την υλική ζημία που υποστηρίζουν ότι υπέστησαν λόγω απώλειας της αγοραστικής τους δύναμης και χρηματική ικανοποίηση της ηθικής τους βλάβης.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Απορρίπτει την προσφυγή.
            
         
               2)
            
            
               Ο Jean-Pierre Bodson και τα λοιπά μέλη του προσωπικού της Ευρωπαϊκής Τράπεζας Επενδύσεων (ΕΤΕπ) των οποίων τα ονόματα παρατίθενται στο παράρτημα καταδικάζονται στα δικαστικά έξοδα.
            
         
      (1)  ΕΕ 274 της 21.9.2013 (υπόθεση η οποία αρχικά πρωτοκολλήθηκε ενώπιον του Δικαστηρίου Δημόσιας Διοίκησης της Ευρωπαϊκής Ένωσης με αριθμό F-61/13 και μεταφέρθηκε στο Γενικό Δικαστήριο της Ευρωπαϊκής Ένωσης την 1.9.2016).